EkBass/fiwiki-20250220-pages-articles huggingface dataset:
Modern Jazz Quartet

Modern Jazz Quartet (MJQ) oli yhdysvaltalainen bebop- ja cool jazz -yhtye. Yhtyeen perustivat vuonna 1952 pianisti John Lewis, vibrafonisti Milt Jackson, basisti Percy Heath ja rumpali Kenny Clarke. Lewis, Jackson ja Clarke olivat soittaneet aiemmin yhdessä Dizzy Gillespien taustalla. Modern Jazz Quartet hajosi vuonna 1974 Jacksonin erottua. Yhtye palasi yhteen vuonna 1981, esiintyen ja levyttäen aina vuoteen 1993 saakka. ==Diskografia== ===Albumit=== * 1952: The Quartet * 1952: M.J.Q. * 1953: An Exceptional Encounter * 1953–55: Django * 1955: Concorde * 1956: Fontessa * 1957: No Sun in Venice * 1957: Modern Jazz Quartet: 1957 * 1957: Third Stream Music * 1958: The Modern Jazz Quartet Live * 1959: Odds Against Tomorrow * 1959: Longing for the Continent * 1959: Pyramid * 1960: European Concert * 1960: Modern Jazz Quartet in Concert * 1960: Modern Jazz Quartet Live and at Its Best * 1961: Compact Jazz * 1961: The Modern Jazz Quartet & Orchestra * 1962: Lonely Woman * 1962: The Comedy * 1963: In a Crowd * 1964: Collaboration with Almeida * 1964: Plays George Gershwin's Porgy and Bess * 1964: The Sheriff * 1966: Place Vendôme The Modern Jazz Quartet and The Swingle Singers * 1966: Blues at Carnegie Hall * 1969: Under the Jasmin Tree * 1969: Space * 1971: Plastic Dreams * 1971: Paul Desmond with The Modern Jazz Quartet, Live in New York * 1972: The Legendary Profile * 1973: The Art of The Modern Jazz Quartet/The Atlantic Years * 1974: Blues on Bach * 1974: The Complete Last Concert * 1981: Reunion at Budokan * 1982: Together Again! Modern Jazz Quartet Live at the Montreux Jazz Festival 1982 * 1984: Echoes * 1987: Three Windows – The Modern Jazz Quartet with The New York Chamber Symphony * 1988: For Ellington * 1988: The Modern Jazz Quartet at Music Inn – Volume 2 – Guest Artist: Sonny Rollins * 1988: The Best of The Modern Jazz Quartet * 1994: MJQ & Friends – A 40th Anniversary Celebration * 1995: Dedicated to Connie * 2001: A Night at the Opera * 2006: La Ronde: A Proper Introduction to The Modern Jazz Quartet ==Aiheesta muualla== Luokka:Yhdysvaltalaiset jazzyhtyeet
Tepuiaratti

Tepuiaratti (Pyrrhura egregia) on eteläamerikkalainen papukaija. Sen elinympäristöä on Etelä- ja Kaakkois-Venezuela, Lounais-Guyana ja Brasilian koilliskolkka. Lajin holotyypin kuvaili Philip Lutley Sclater mahdollisesti Demerarasta Guyanasta 1881.IBC == Lähteet == Luokka:Suomuaratit
Täpläsuomuaratti

Täpläsuomuaratti (Pyrrhura picta) on eteläamerikkalainen papukaija. Sen elinympäristö ulottuu Kolumbian ja Venezuelan rajoilta Brasilian pohjois- ja keskiosiin, Ecuadorin kaakkoisosaan, Peruun sekä Pohjois-Boliviaan. Lajin holotyypin kuvaili Philipp Ludwig Statius Müller Cayennesta 1776.IBC == Taksonomia == Täpläsuomuaratin alalajeja on vuonna 2014 erotettu omiksi lajeikseen. Näitä uusia tunnustettuja lajeja ovat BirdLife Suomen mukaan amazoniansuomuaratti (P. amazonum), tummasuomuaratti (P. lucianii) ja ruususuomuaratti (P. roseifrons), kun taas BirdLife International tunnustaa omiksi lajeikseen vielä lajit P. snethlageae, P. parvifrons, P. peruviana, P. subandina, P. caeruleiceps ja P. eisenmanni. == Lähteet == Luokka:Suomuaratit
Anna Moffo

Anna Moffo (27. kesäkuuta 1932 Wayne, Pennsylvania, Yhdysvallat – 9. maaliskuuta 2006 New York, New York, YhdysvallatOpera News) oli yhdysvaltalainen sopraano. Hänen tuloroolinsa Metropolitan-oopperassa oli Violetan rooli oopperassa La Traviata.Anna Moffon muistokirjoitus Helsingin Sanomissa. Moffo oli kiinnitettynä New Yorkin Metropolitaniin seitsemäntoista kauden ajan vuodesta 1959 lukien. Moffolla oli Italiassa viikoittainen suosittu televisio-ohjelma Anna Moffo Show vuosina 1960–1973Allmusic.comBell Telephone Hour Telecasts, New York Times. Hän sairasti rintasyöpää mutta kuoli aivoinfarktiin New Yorkissa maaliskuussa 2006.Anna Moffo, 73, a Star at the Met Opera, Is Dead, New York Times ==Lähteet== Luokka:Yhdysvaltalaiset oopperalaulajat Luokka:Vuonna 1932 syntyneet Luokka:Vuonna 2006 kuolleet
Valkorinta-aratti

Valkorinta-aratti (Pyrrhura albipectus) on Kaakkois-Ecuadorissa elävä papukaija. Lajin holotyypin kuvaili Frank Chapman Zamorasta Lojasta Ecuadorista 1914.IBC == Lähteet == Luokka:Suomuaratit Luokka:Uhanalaiset linnut
Venezuelanaratti

Venezuelanaratti (Pyrrhura hoematotis) on venezuelalainen papukaija. Siitä tunnetaan kaksi alalajia, joista nimialalaji hoematotis elää Pohjois- Venezuelassa ja immarginata Luoteis-Venezuelassa. Lajin holotyypin kuvaili Charles de Souancé 1857.IBC == Lähteet == Luokka:Suomuaratit
Chilenaratti

Chilenaratti (Enicognathus leptorhynchus) on Chilen keskiosissa elävä papukaija. Lajin holotyypin kuvaili Phillip Parker King Chiloésta 1831.IBC == Lähteet == Luokka:Papukaijat
Etelänaratti

Etelänaratti (Enicognathus ferrugineus) on eteläamerikkalainen papukaija. Sen elinympäristö käsittää Chilen ja Argentiinan eteläisimmät osat Tulimaahan saakka, ja se on kaikkein eteläisin papukaijalaji. Lajista tunnetaan kaksi alalajia, joista nimialalaji ferrugineus on eteläisempi ja minor pohjoisempi. Sen holotyypin kuvaili Philipp Ludwig Statius Müller Magalhãesinsalmelta 1776.IBC == Koko ja ulkonäkö == Etelänaratti on pitkäpyrstöinen lintu, jonka pituus nokasta pyrstön kärkeen on noin 33 senttimetriä ja se painaa noin 160 grammaa. Väritykseltään etelänaratti on papukaijalinnuista vaatimattomampia. Sen kokonaisväritys on melko lähellä oliivinvihreää, siivet ovat hieman runkoa tummemmat. Siipien sisäpinnat ovat harmahtavat. Otsalla ja alavatsalla on punaisenruskeaa kuviointia, samoin pyrstö on punaisenruskea. Nokka on musta ja jalat harmaat. == Lemmikkinä == Etelänaratin hoito ei eroa juuri lemmikkilintujen perushoidosta. Voidakseen hyvin se tarvitsee lajitoverin seuraa, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. == Lähteet == Luokka:Papukaijat
Peter Adolf Hall

Peter Adolf Hall (1739 Borås – 1793 Liège) oli ruotsalainen miniatyyritaiteilija. Hall työskenteli pääasiassa Pariisissa. Hänet tunnetaan parhaiten norsunluulle maalatuista miniatyyrimuotokuvistaan. Hall opiskeli Gustaf Lundbergin alaisuudessa ja käytti impasto-tekniikkaa. Hallista tuli Ranskan taideakatemian jäsen vuonna 1769. Peter Adolf Hall - Woman in white dress.jpg|Peter Adolf Hallin "Nainen valkoisessa mekossa". ==Lähteet== ==Aiheesta muualla== Luokka:Ruotsalaiset taidemaalarit Luokka:Miniatyyrimaalarit Luokka:Rokokoomaalarit
Andienaratti

Andienaratti (Bolborhynchus orbygnesius) on eteläamerikkalainen papukaija, joka elää Perun ja Pohjois-Bolivian ylängöillä. Sen holotyypin kuvaili Charles de Souancé Yungasista Boliviasta 1856.IBC == Lähteet == Luokka:Vuoriaratit
Raita-aratti

Raita-aratti (Bolborhynchus lineola) on vuoriarattien sukuun kuuluva amerikkalainen papukaijalaji, jonka esiintymisalue ulottuu Etelä-Meksikosta Keski- ja Etelä-Peruun. Lajista tunnetaan kaksi alalajia, lineola ja tigrinus, joista lineola elää Keski-Amerikassa. Lajin holotyypin kuvaili John Cassin Veracruzista Meksikosta vuonna 1853.IBC == Lähteet == Luokka:Vuoriaratit
Tolimanaratti

Tolimanaratti (Bolborhynchus ferrugineifrons) on Kolumbian kotoperäinen papukaija, joka elää Andeilla. Sen holotyypin kuvaili George Newbold Lawrence Bogotásta 1880.IBC == Lähteet == Luokka:Vuoriaratit Luokka:Uhanalaiset linnut
Alden (Kalifornia)

Alden (aiemmin North Temescal) on aavekaupunki Alamedan piirikunnassa Kaliforniassa. Se sijaitsee 3,2 kilometrin päässä piirikunnan hallintokeskuksesta Oaklandista. Kaupunkiin avattiin postitoimisto vuonna 1877 ja lopetettiin 1908. Nimi vaihdettiin vuonna 1899 Aldeniksi.Durham, David L. (1998). California's Geographic Names: A Gazetteer of Historic and Modern Names of the State. Quill Driver Books. s. 674. ISBN 9781884995149. == Lähteet == Luokka:Kalifornian aavekaupungit Luokka:Alamedan piirikunnan maantiede
Albany (Kalifornia)

Albany (aiemmin Ocean View) on kaupunki Alamedan piirikunnassa Kaliforniassa Yhdysvalloissa. Vuoden 2010 väestönlaskennan mukaan kaupungissa asui 16 447 ihmistä. Kaupungin asukastiheys oli tuolloin 3 731,8 asukasta neliökilometrillä. Albanyn pinta-ala on 14,1 km², josta vettä on 9,7 km². == Lähteet == ==Aiheesta muualla== Luokka:Alamedan piirikunnan maantiede Luokka:Kalifornian kaupungit
Ocean View

Ocean View voi viitata seuraaviin paikkoihin: * Albany, entiseltä nimeltään Ocean View, kaupunki Kaliforniassa Yhdysvalloissa * Hawaiian Ocean View, väestönlaskennallinen asuinpaikka Havaijissa Yhdysvalloissa * Ocean View, kunta Delawaressa Yhdysvalloissa * Ocean View, naapurusto Kapkaupungissa Etelä-Afrikassa * Ocean View, väestönlaskennallinen asuinpaikka New Jerseyssä Yhdysvalloissa * Ocean View, naapurusto Moreton Bayssa Australiassa.
Jouko Salakka

Jouko Lauri Elias Salakka (s. 10. elokuuta 1951 Somerniemi) on suomalainen toimitusjohtaja ja entinen pikaluistelija. Salakka edusti Suomea Sapporon 1972 talviolympialaisissa, joissa hän sijoittui 1 500 metrillä 17:nneksi, 5 000 metrillä 18:nneksi, 10 000 metrillä 19:nneksi ja 500 metrillä 27:nneksi. Yleisluistelijoiden MM-kilpailuihin hän osallistui seitsemän kertaa ja EM- kilpailuihin kuusi kertaa. Vuoden 1972 EM-kilpailuissa hän sijoittui yhteispisteissä 15:nneksi. Salakka edusti seuratasolla Helsingin Luistinkiitäjiä. Hän voitti sprinttereiden Suomen-mestaruuden vuonna 1973 ja yleisluistelijoiden Suomen-mestaruuden vuonna 1974. Hän paransi vuosina 1972–1978 Suomen-ennätyksiä viidesti. Salakka sai teollisuusneuvoksen arvonimen vuonna 2007. Hän on toiminut muun muassa Topman Oy:n, vaatetehdas Tiklaksen, Espe Oy:n, Espe Group Oy:n ja Finlaysonin toimitusjohtajana. == Henkilökohtaiset ennätykset == * 500 metriä 40,1 * 1 000 metriä 1.21,8 * 1 500 metriä 1.59,82 * 3 000 metriä 4.19,90 * 5 000 metriä 7.27,01 * 10 000 metriä 15.37,08 == Lähteet == Luokka:Suomalaiset pikaluistelijat Luokka:Suomalaiset yritysjohtajat Luokka:Vuonna 1951 syntyneet Luokka:Elävät henkilöt
Uwe Tellkamp

Uwe Tellkamp (s. 28. lokakuuta 1968 Dresden, Saksan demokraattinen tasavalta) on saksalainen kirjailija ja lääkäri. Hän toimi lääkärinä vuoteen 2004. DDR:n aikaan hänen lääkärinopintonsa keskeytyivät, kun hän joutui vankilaan kieltäydyttyään poistumasta mielenosoituksesta lokakuussa 1989. Tellkampille myönnettiin vuonna 2008 Deutscher Buchpreis romaanista Der Turm, joka kuvaa elämää 1980-luvun DDR:ssä. Tellkampin on epäilty plagioineen muiden kirjailijoiden teoksia. Kyseiset teokset ovat Jens Wonnebergerin teos Die letzten Mohikaner ja Stefan Wachtelin teos Delikt. Asia tuli julki joulukuussa 2009. Vuodesta 2017 alkaen Tellkamp on kampanjoinut aktiivisesti maahanmuuttoa ja pakolaisia vastaan, minkä vuoksi Saksan kirjailijaliitto esitti Tellkampin toiminnan tuomitsevan kannanoton todeten sen edistävän yhteiskunnan jakautumista ja tekevän heikompiosaisista syntipukkeja monisyisiin ongelmiin. == Teokset== * Der Hecht, die Träume und das Portugiesische Café, Verlag Faber & Faber, 2000, ISBN 978-3-86730-101-5 * Der Eisvogel, Rowohlt, 2005, TB 2006 ISBN 3-499-24235-4 * Der Turm. Geschichte aus einem versunkenen Land. Buchausgabe. 2008. ISBN 3-518-42020-8 == Lähteet == == Aiheesta muualla == * Autorenseite Uwe Tellkamp, Suhrkamp Verlag (u.a. Veröffentlichungen und Lesungen) Luokka:Saksalaiset kirjailijat Luokka:Vuonna 1968 syntyneet Luokka:Elävät henkilöt
Woodside (Kalifornia)

Woodside on kunta (town) San Mateon piirikunnassa Kaliforniassa. Kaupungissa asui vuoden 2010 väestönlaskennassa 5 287 ihmistä. ==Lähteet == == Aiheesta muualla == Luokka:Kalifornian kunnat Luokka:San Mateon piirikunta
Friedrich Boie

Friedrich Boie (4. kesäkuuta 1789 Meldorf, Holstein – 3. maaliskuuta 1870 Kiel) oli saksalainen lakimies, lintutieteilijä ja hyönteistieteilijä Friedrich oli Heinrich Boien veli. Heidän isänsä oli runoilija Heinrich Christian Boie. Friedrich Boie kirjoitti artikkelin Bemerkungen über Merrem's Versuch eines Systems der Amphibien, joka julkaistiin Lorenz Okenin Isis- lehdessä 1827. Friedrich Boie nimesi useita uusia lintusukuja ja -lajeja, kuten sotkat (Aythya), mustalinnut (Melanitta), ristisorsat (Tadorna) ja viheraraset (Forpus).ITIS == Lähteet == Luokka:Saksalaiset ornitologit Luokka:Vuonna 1789 syntyneet Luokka:Vuonna 1870 kuolleet
Kimmo Koskinen

Kimmo Tapio Koskinen (s. 11. maaliskuuta 1948 Tampere) on entinen suomalainen pikaluistelija. Koskinen edusti Suomea kaksissa olympialaisissa. Grenoblessa 1968 hän sijoittui 5 000 metrillä yhdeksänneksi, 10 000 metrillä 14:nneksi, 1 500 metrillä 18:nneksi ja 500 metrillä 23:nneksi. Sapporossa 1972 hän oli 10 000 metrillä seitsemäs Suomen-ennätysajalla 15.38,87, 1 500 metrillä kymmenes ja 5 000 metrillä yhdestoista. Yleisluistelijoiden MM-kilpailujen yhteispisteissä hän sijoittui yhdeksänneksi vuonna 1970, kymmenenneksi vuonna 1969 sekä 11:nneksi vuosina 1968 ja 1972. Yleisluistelun EM-kilpailuissa hän sijoittui yhteispisteissä yhdeksänneksi vuonna 1972, 12:nneksi vuosina 1969 ja 1970 sekä 16:nneksi vuonna 1968. Koskinen voitti yleisluistelijoiden Suomen- mestaruuden vuosina 1969–1972 ja saavutti SM-hopeaa vuonna 1968. Hän luisteli useita Suomen-ennätyksiä. Ratapyöräilijänä Koskinen teki neljän kilometrin joukkueajossa Suomen-ennätyksen 5.34,0. Samaan joukkueeseen kuului hänen veljensä Kari Koskinen, joka oli myös pikaluistelun maaotteluedustaja. Ratamelonnassa Kimmo Koskinen saavutti nuorten SM-mitaleja. == Henkilökohtaiset ennätykset == * 500 metriä 39,9 * 1 000 metriä 1.22,2 * 1 500 metriä 2.01,5 * 3 000 metriä 4.21,6 * 5 000 metriä 7.22,1 * 10 000 metriä 15.38,87 == Lähteet == * Luokka:Suomalaiset pikaluistelijat Luokka:Suomalaiset ratapyöräilijät Luokka:Vuonna 1948 syntyneet Luokka:Elävät henkilöt
Arja Kantola

Arja Leena Klemz (o.s. Kantola, s. 13. kesäkuuta 1949 Rovaniemi) on suomalainen pikaluistelija. Arja Kantola aloitti uransa 12-vuotiaana Rovaniemellä Lapin Lukon riveissä. Hän oli Suomen edustaja jo 15-vuotiaana Oulussa 1965 käydyissä MM-kisoissa. Arja Kantola edusti Suomea kaksissa olympialaisissa. Grenoblessa 1968 hän sijoittui 500 metrillä 12:nneksi, 1 500 metrillä 22:nneksi, 1 000 metrillä 23:nneksi ja 3 000 metrillä 24:nneksi. Sapporossa 1972 hän oli 500 metrillä 16:s ja 1 000 metrillä 21:s. Kantola oli parhaimmillaan sprinttimatkoilla; erityisesti 500 metrillä. Sprinttereiden MM- kilpailuissa hän sijoittui yhteispisteissä kahdeksanneksi vuonna 1971. Kantola edusti seuratasolla Lapin Lukkoa. Hän oli SM-kilpailuissa nopein 500 metrillä vuosina 1966–1968 ja saavutti SM-pronssia yhteispisteissä vuosina 1965–1971. Hän luisteli yhteensä 17 Suomen-ennätystä vuosina 1966–1972. Aktiiviuransa jälkeen Arja Kantola avioitui ja muutti asumaan Inzelliin, Saksaan. == Lähteet == * === Viitteet === Luokka:Suomalaiset pikaluistelijat Luokka:Saksansuomalaiset Luokka:Vuonna 1949 syntyneet Luokka:Elävät henkilöt
Pekka Jokinen (kansanedustaja)

Antti Pekka Jokinen (s. 27. helmikuuta 1934 Lappeenranta) on suomalainen lääkäri ja entinen kansanedustaja. Jokinen toimi kansanedustajana 22. tammikuuta 1972 – 25. maaliskuuta 1983. Hän edusti Kymen läänin vaalipiiriä ja kuului Kansallisen Kokoomuksen eduskuntaryhmään. Eduskuntauransa jälkeen hän toimi vuosina 1987–1989 Kymen läänin lääninlääkärinä ja vuosina 1989–1997 Kymen lääninhallituksen sosiaali- ja terveysosaston osastopäällikkönä. ==Lähteet== * Luokka:Kansanedustajat Luokka:Kansallisen Kokoomuksen poliitikot Luokka:Kouvolan kaupunginvaltuutetut Luokka:Kymen vaalipiiri Luokka:Suomalaiset lääkärit Luokka:Vuonna 1934 syntyneet Luokka:Elävät henkilöt
Kaija-Liisa Keskivitikka

Kaija-Liisa Keskivitikka (s. 11. marraskuuta 1945 Rovaniemi) on entinen suomalainen pikaluistelija. Keskivitikka edusti Suomea kaksissa olympialaisissa. Innsbruckissa 1964 hän sijoittui sekä 1 000 metrillä että 1 500 metrillä kahdeksanneksi, 3 000 metrillä kymmenenneksi ja 500 metrillä 16:nneksi. Grenoblessa 1968 hän oli 3 000 metrillä neljäs, 1 500 metrillä kuudes, 1 000 metrillä seitsemäs ja 500 metrillä 18:s. Yleisluistelun MM- kilpailuissa hän sijoittui yhteispisteissä parhaimmillaan 13:nneksi vuosina 1966 ja 1969. EM-kilpailuissa hän oli 15:s vuonna 1970. Keskivitikka edusti seuratasolla Lapin Lukkoa ja Helsingin Työväen Luistelijoita. Hän oli SM- kilpailuissa nopein 1 000 metrillä vuosina 1968 ja 1969 sekä 1 500 metrillä vuonna 1965. Hän saavutti yhteispisteissä SM-hopeaa vuosina 1963–1968 sekä SM- pronssia vuonna 1970. Hän luisteli Suomen-ennätyksen 1 500 metrillä (2.30,1) vuonna 1965 ja 500 metrillä (48,1) vuonna 1967. == Henkilökohtaiset ennätykset == * 500 metriä: 47,4 * 1 000 metriä: 1.34,1 * 1 500 metriä: 2.25,8 * 3 000 metriä: 5.03,9 == Lähteet == * Luokka:Suomalaiset pikaluistelijat Luokka:Vuonna 1945 syntyneet Luokka:Elävät henkilöt
Tuula Vilkas

Tuula Helena Kaarina Pöntinen (o.s. Vilkas, s. 18. toukokuuta 1950 Urjala) on entinen suomalainen pikaluistelija. Tuula Vilkas edusti Suomea kaksissa olympialaisissa. Sapporossa 1972 hän sijoittui 3 000 metrillä seitsemänneksi, 1 000 metrillä 11:nneksi, 1 500 metrillä 16:nneksi ja 500 metrillä 24:nneksi. Innsbruckissa 1976 hän oli 3 000 metrillä 12:s, 1 000 metrillä 17:s ja 1 500 metrillä 20:s. Yleisluistelun MM-kilpailuissa hän sijoittui yhteispisteissä parhaimmillaan yhdeksänneksi vuonna 1971. EM-kilpailuissa hän oli parhaimmillaan yhdeksäs vuonna 1972. "Pepsu" Vilkas edusti seuratasolla Karstulan Kivaa. Hän voitti yhteispisteiden Suomen-mestaruuden vuosina 1970–1973 ja 1976 sekä sprinttereiden Suomen-mestaruuden vuonna 1973. Hän luisteli yhteensä 13 Suomen-ennätystä vuosina 1969–1975. Hänen isänsä Mauri Vilkas on toiminut naisten luistelumaajoukkueen huoltajana sekä Keski-Suomen piirin johto- ja valmennustehtävissä. == Henkilökohtaiset ennätykset == * 1 000 metriä: 1.29,2 * 1 500 metriä: 2.17,2 * 3 000 metriä: 4.51,30 == Lähteet == * Luokka:Suomalaiset pikaluistelijat Luokka:Suomalaiset pikaluisteluvalmentajat Luokka:Vuonna 1950 syntyneet Luokka:Elävät henkilöt
Olavi Hjellman

Olavi Ilmari Hjellman (s. 22. helmikuuta 1945 Kemiö) on suomalainen pikaluistelija. Hjellman edusti Suomea Grenoblen 1968 talviolympialaisissa, joissa hän sijoittui 1 500 metrillä 21:nneksi ja 500 metrillä 40:nneksi. Hän osallistui MM-kilpailuihin ja EM-kilpailuihin vuosina 1965 ja 1969. Hjellman edusti seuratasolla Taalintehtaan Jäntevää. Hän voitti sekä yleisluistelijoiden että sprinttereiden Suomen-mestaruuden vuonna 1975. Hän voitti TUL:n mestaruuden seitsemän kertaa vuosina 1966–1976. Hjellmanin valmentajana toimi Juhani Järvinen. == Henkilökohtaiset ennätykset == * 500 metriä 40,67 * 1 000 metriä 1.24,12 * 1 500 metriä 2.07,3 * 3 000 metriä 4.30,3 * 5 000 metriä 7.47,1 * 10 000 metriä 16.25,7 == Lähteet == * Luokka:Suomalaiset pikaluistelijat Luokka:Vuonna 1945 syntyneet Luokka:Elävät henkilöt
Raimo Hietala

Raimo Kullervo Hietala (s. 9. huhtikuuta 1946 Rovaniemi) on suomalainen pikaluistelija. Hietala edusti Suomea Grenoblen 1968 talviolympialaisissa, joissa hän sijoittui 5 000 metrillä 17:nneksi, 10 000 metrillä 20:nneksi ja 1 500 metrillä 24:nneksi. Hän sijoittui yleisluistelun MM-kilpailujen yhteispisteissä parhaimmillaan 14:nneksi vuonna 1971. EM-kilpailujen yhteispisteissä hän oli 12:s vuonna 1971 ja 16:s vuonna 1970. Hietala edusti seuratasolla Lapin Lukkoa. Hän saavutti yhteispisteissä SM-hopeaa vuosina 1966, 1967, 1970 ja 1971 sekä SM-pronssia vuonna 1969. Raimo Hietalan isoveli Kalervo Hietala oli myös pikaluistelun olympiaedustaja. == Henkilökohtaiset ennätykset == * 500 metriä 41,9 * 1 500 metriä 2.07,9 * 5 000 metriä 7.34,3 * 10 000 metriä 15.52,7 == Lähteet == * Luokka:Suomalaiset pikaluistelijat Luokka:Vuonna 1946 syntyneet Luokka:Elävät henkilöt
Kalervo Hietala

Kalervo Johannes Hietala (s. 24. helmikuuta 1938 Rovaniemi) on entinen suomalainen pikaluistelija. Hietala edusti Suomea Innsbruckin 1964 talviolympialaisissa, joissa hän sijoittui 5 000 metrillä 15:nneksi Suomen- ennätysajalla 7.58,8 sekä 10 000 metrillä 26:nneksi. Hietala edusti seuratasolla Lapin Lukkoa. Hän sijoittui toiseksi SM-kilpailujen 5 000 metrillä vuonna 1964 sekä 10 000 metrillä vuosina 1966 ja 1969. SM-kilpailujen yhteispisteissä hän oli neljäs vuonna 1964. Hän alitti ensimmäisenä suomalaisena kahdeksan minuutin rajan 5 000 metrin luistelussa. Kalervo Hietalan pikkuveli Raimo Hietala oli myös pikaluistelun olympiaedustaja. == Henkilökohtaiset ennätykset == * 500 metriä 43,6 * 1 500 metriä 2.13,8 * 5 000 metriä 7.58,8 * 10 000 metriä 16.45,6 == Lähteet == * Luokka:Suomalaiset pikaluistelijat Luokka:Vuonna 1938 syntyneet Luokka:Elävät henkilöt
Pianosonaatti nro 1 (Mozart)

Wolfgang Amadeus Mozartin ensimmäinen pianosonaatti C-duurissa (KV 279) on yksi niistä pianosonaateista, jotka hän sävelsi ollessaan Münchenissä alkuvuodesta 1775. Mozart aloitti sonaattien säveltämisen näin myöhään mahdollisesti siitä syystä, että hänen suojelijoillaan Salzburgissa ei ollut mielenkiintoa kosketinsoitonsoolokappaleita kohtaan.Allmusic.com: Piano Sonata No. 1 in C major, K. 279 (K. 189d) Ennen ensimmäistä pianosonaattiaan Mozart oli jo säveltänyt muunnelmia. == Osat == Sonaatti koostuu kolmesta osasta: # Allegro (C-duuri) # Andante (F-duuri) # Allegro (C-duuri) == Lähteet == == Aiheesta muualla == * Digital Mozart Edition: Nuotit Luokka:Wolfgang Amadeus Mozartin pianosonaatit
Amazonianaranen

Amazonianaranen (Forpus modestus) on eteläamerikkalainen papukaija. Sen elinympäristö on Amazonin alueella Brasiliassa, Perussa, Boliviassa, Ecuadorissa sekä Itä-Kolumbiasta Ranskan Guyanaan. Sen holotyypin kuvaili George Robert Gray Rio Javarista Perusta 1859.IBC Laji on nimetty Philip Lutley Sclaterin kunniaksi. == Lähteet == Luokka:Viheraraset
Kolumbianaranen

Kolumbianaranen (Forpus conspicillatus) on eteläamerikkalainen papukaija. Sen elinympäristö ulottuu Itä-Panamasta Kolumbiaan, Länsi-Venezuelaan ja Länsi- Ecuadoriin. Sen holotyypin kuvaili Frédéric de Lafresnaye Hondasta, Magdalena River Valleyn yläjuoksulta Kolumbiasta 1848.IBC == Koko ja ulkonäkö == Kolumbianaranen on yksi pienimmistä papukaijalajeista vain 12 senttimetrin pituudellaan ja 30 gramman painollaan. Se on väriltään vihreä, ja koiraan silmiä reunustavat siniset kuviot, jotka ovat naaraalla kirkkaan vihreät. Englanniksi sen nimi onkin Spectacled parrotlet - "silmälasipäinen aranen". Koiraalla on myös sinisiä kuvioita siivissään. == Lemmikkinä == Lemmikkinä kolumbianaranen on harvinainen, ja lemmikkimarkkinat on valloittanut sen sukulaislaji ecuadorinaranen. Kolumbianarasen hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa tai useamman neliön lentohäkin. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. == Lähteet == Luokka:Viheraraset
Jouko Jokinen (luistelija)

Jouko Ilmari Jokinen (30. marraskuuta 1936 Rovaniemi – 22. syyskuuta 2024 RovaniemiKuolinilmoitus. Lapin Kansa 11.10.2024, s. 22.) oli suomalainen pikaluistelija. Jokinen edusti Suomea kaksissa olympialaisissa. Squaw Valleyssa 1960 hän sijoittui 1 500 metrillä neljänneksi mutta kaatui 500 metrillä ja jäi 42:nneksi. Innsbruckissa 1964 hän sijoittui 1 500 metrillä 19:nneksi. Hän osallistui neljä kertaa MM-kilpailuihin ja kahdesti EM- kilpailuihin. Hän sijoittui 500 metrillä MM-kilpailuissa neljänneksi vuonna 1961 ja seitsemänneksi vuonna 1960 sekä EM-kilpailuissa viidenneksi vuonna 1961. Jokinen edusti seuratasolla Lapin Lukkoa. Hän saavutti SM-pronssia yhteispisteissä vuonna 1962. Hän voitti SM-kultaa 500 metrillä vuosina 1960, 1961, 1965 ja 1966. Suomen-ennätystä hän paransi 500 metrillä kahdesti vuonna 1965 (41,8 ja 41,6) sekä 1 000 metrillä kerran sekä vuonna 1962 (1.28,5) että vuonna 1964 (1.28,4). Jouko Jokisen isoveli Jorma Jokinen oli myös pikaluistelun maaotteluedustaja. == Henkilökohtaiset ennätykset == * 500 metriä 41,1 * 1 000 metriä 1.25,8 * 1 500 metriä 2.11,8 * 3 000 metriä 4.56,4 * 5 000 metriä 8.31,7 * 10 000 metriä 17.28,8 == Lähteet == * ===Viitteet=== Luokka:Suomalaiset pikaluistelijat Luokka:Vuonna 1936 syntyneet Luokka:Vuonna 2024 kuolleet
Olau Line

Olau Line oli tanskalainen laivayhtiö. Sen perusti niin ikään tanskalainen Ole Lauritzen vuonna 1956. Aluksi se keskittyi vuokraamaan rahtialuksia muille yhtiöille, mutta myöhemmin toiminta laajeni reittiliikenteeseen. Yhtiö aloitti vuonna 1974 autolauttaliikenteen Alankomaiden ja Ison-Britannian välillä reitillä Vlissingen–Sheerness. Yhtiö aloitti liikenteen myös Tanskassa Kööpenhaminan ja Aalborgin välillä, mutta se lakkautettiin jo kuukauden kuluttua. Vuonna 1977 kokeiltiin reittiä Sheerness–Dunkerque, mutta se ei menestynyt. 1970-luvun lopussa Olau Line oli velkaantunut raskaasti ja se oli pakotettu myymään 1978 saksalaiselle TT-Line:lle puolet osakepääomastaan ja loput seuraavana vuonna. Yhtiön nimi säilyi silti entisellään, lakkauttamiseensa asti. Yhtiö oli joutunut vakaviin talousvaikeuksiin jo 1980-luvulle tultaessa, ja saksalaisen ammattiliiton ryhdyttyä protestoimaan aluksen siirtämistä mukavuuslipun alle, toiminta lopetettiin kokonaan 1994. ==Olau Linen käytössä olleet laivat== *M/S Olau Vig (1974) *M/S Olau East (1974–1975) *M/S Bastø V (1974–1975, vuokrattu) *M/S Olau West (1975–1976) *M/S Olau Dana (1975–1976, vuokrattu) *M/S Olau Kent (1976–1980) Valmistunut 1970 Rederi AB Slitelle nimellä M/S Apollo *M/S Olau Finn (1976–1981, vuokrattu) *M/S Espresso Olbia (1980–1981, vuokrattu) *M/S Olau Hollandia (IMO 7928811) (1981–1989) Nyk. Isabella I, vuosina 1998–2012 Eckerö Linen käytössä nimellä M/S Nordlandia *M/S Mercandia Supplier II (1982, vuokrattu) *M/S Olau Britannia (1982–1990) *M/S Wesertal (1986–1988, vuokrattu) *M/S Naesborg (1988, vuokrattu) *M/S Belinda (1988, vuokrattu) *M/S Argo (1989, vuokrattu) *M/S Nordborg (1990) *M/S Olau Hollandia (1989–1994) *M/S Olau Britannia (1990–1994) *M/S Salar (1993, vuokrattu) *M/S Aries (1994, vuokrattu) ==Lähteet== Luokka:Laivayhtiöt Luokka:Tanskalaiset liikenneyhtiöt
Ann (Kalifornia)

Ann on aavekaupunki Alamedan piirikunnassa Kaliforniassa. Se sijaitsee 18 kilometrin päässä Livermoresta. Kaupungissa toimi postitoimisto vuonna 1896.Durham, David L. (1998). California's Geographic Names: A Gazetteer of Historic and Modern Names of the State. Quill Driver Books. s. 655. ISBN 9781884995149. == Lähteet == Luokka:Alamedan piirikunnan maantiede Luokka:Kalifornian aavekaupungit
Farewell, My Lovely

Farewell, My Lovely tarkoittaa seuraavia: * Näkemiin, kaunokaiseni, Raymond Chandlerin romaani vuodelta 1940 romaaniin pohjautuvat elokuvat: * Hyvästi, kaunokaiseni (Murder, my Sweet, myös Farewell, my Lovely), Edward Dmytrykin ohjaama elokuva vuodelta 1944 * Verenpunainen yö, Dick Richardsin ohjaama elokuva vuodelta 1975
Jaavanmakaki

Jaavanmakaki eli jaavanapina (Macaca fascicularis) on Kaakkois-Aasiasta kotoisin oleva apinalaji. Lajia tavataan nykyisin istutettuna vieraslajina myös luontaisen elinalueensa ulkopuolella Mauritiuksella, Palaulla ja Papua- Uudessa-Guineassa. Näillä uusilla alueilla jaavanmakakista on paikoitellen muodostunut uhka alkuperäisluonnolle, ja laji on siksi luokiteltu yhdeksi sadasta haitallisimmasta vieraslajista. Vuonna 2017 kloonattiin onnistuneesti kaksi jaavanmakakia somaattisen solun tumansiirrolla, ja niille annettiin nimeksi Zhong Zhong ja Hua Hua. == Ulkonäkö ja koko == Jaavanmakaki painaa 3–7 kg ja kasvaa 40–47 cm pitkäksi, naaraat ovat selvästi pienempiä kuin urokset. Tämän pituuden lisäksi tulee puolimetrinen häntä. Naama on litteä ja silmät katsovat eteenpäin.Animal Diversity Web Lajista on useita eri alalajeja, joiden väri vaihtelee kellanruskeasta ja harmahtavasta ruskeaan. Vatsapuoli on paljon vaaleampi kuin selkä ja raajat. Uroksella on viikset ja poskiparta.Long-tailed macaque Primate factsheets, University of Wisconsin == Lähteet == Luokka:Marakattiapinat Luokka:Uhanalaiset nisäkkäät
Pekka Lattunen

Pekka Paavo Lattunen (26. kesäkuuta 1938 Kivennapa – 10. toukokuuta 2024Kuolinilmoitus. Aamulehti 4.8.2024, s. B17.) oli suomalainen pikaluistelija. Lattunen edusti Suomea Innsbruckin 1964 talviolympialaisissa, joissa hän sijoittui 500 metrillä 16:nneksi. Seuratasolla hän edusti Pälkäneen Lukkoa ja voitti Suomen-mestaruuden 500 metrin matkalla vuonna 1963. Hän luisteli 500 metrillä Suomen-ennätyksen 42,6 vuonna 1963 ja 41,9 vuonna 1964. Aktiiviuransa jälkeen Lattunen toimi muun muassa Suomen Luisteluliitossa valmentajana ja kouluttajana, Suomen urheiluopiston luistelukouluttajana sekä Pälkäneen kunnan urheilu-, nuoriso- ja raittiusohjaajana. == Henkilökohtaiset ennätykset == * 500 metriä 41,6 * 1 500 metriä 2.15,2 == Lähteet == * ===Viitteet=== Luokka:Suomalaiset pikaluistelijat Luokka:Suomalaiset pikaluisteluvalmentajat Luokka:Vuonna 1938 syntyneet Luokka:Vuonna 2024 kuolleet
Cherryland (Kalifornia)

Cherryland on kylä Alamedan piirikunnassa Kaliforniassa. Sen asukasluku oli Vuoden 2010 väestönlaskennassa 13 837. Asukastiheys oli tuolloin 4 612,3/km2. Kylällä on pinta-alaa 3km2. Tämä alue ei sisällä lainkaan vettä. == Lähteet == Luokka:Alamedan piirikunnan maantiede
Simo Rinne

Simo Gunnar Rinne (2. elokuuta 1941 Tampere – 28. syyskuuta 2015) oli suomalainen pikaluistelija. Rinne edusti Suomea Innsbruckin 1964 talviolympialaisissa, joissa hän sijoittui 500 metrillä kymmenenneksi. Sprinttereiden MM-kilpailuissa hän sijoittui 34:nneksi vuonna 1973. Hän voitti Suomen-mestaruuden 500 metrin matkalla vuonna 1964 ja sprinttereiden yhteispisteissä vuonna 1978. Hän luisteli Suomen-ennätyksiä 500 metrillä ja 1 000 metrillä vuosina 1964–1978. Simo Rinteen puoliso Tarja Rinne (o.s. Wahlman) on myös pikaluistelun Suomen-mestari ja arvokisaedustaja. == Henkilökohtaiset ennätykset == * 500 metriä 39,08 * 1 000 metriä 1.19,58 * 1 500 metriä 2.08,28 * 3 000 metriä 4.34,7 * 5 000 metriä 7.54,9 * 10 000 metriä 16.37,9 == Lähteet == * ===Viitteet=== Luokka:Suomalaiset pikaluistelijat Luokka:Vuonna 1941 syntyneet Luokka:Vuonna 2015 kuolleet
Raitakäärmeenpää

Raitakäärmeenpää (Channa striata, aiemmalta suomenkieliseltä nimeltään raitakäärmeenpääkala) on aasialainen kalalaji. Se on pitkä ja kapea, se voi kasvaa metrin mittaiseksi ja painaa kolme kiloa. Sitä tavataan Pakistanista Thaimaahan ulottuvalla alueella sekä eteläisessä Kiinassa. Se elää lammikoissa ja hitaasti virtaavissa jokivesissä. Raitakäärmeenpää on ahnas peto, joka syö matoja, rapuja, sammakoita ja etenkin toisia kaloja.Channa striata Florida Integrated Science Center USGS == Lähteet == Luokka:Käärmeenpäät
Chálki

Chálki (; transl. myös Hálki, Khálki), antiikin Khalke (), on Kreikan saari, joka kuuluu Dodekanesian saariryhmään. Saaren pinta-ala on 26,988 neliökilometriä ja asukasluku 478 (vuonna 2011). Hallinnollisesti Chálki kuuluu Chálkin kuntaan, Ródoksen alueyksikköön ja Etelä-Egean saarten alueeseen. Saaren pääkylä on Chálkin kylä. == Maantiede == Chálki sijaitsee Välimereen kuuluvan Egeanmeren kaakkoisosassa Ródoksen länsipuolella. Etäisyys Ródokselle on noin 6,5 meripeninkulmaa (noin 12 kilometriä). Chálkin lähimmät suuremmat saaret ovat Alimiá koillispuolella ja Tílos kauempana luoteispuolella. Kreikan pääkaupungin Ateenan kupeessa sijaitsevaan Pireukseen matkaa kertyy 302 meripeninkulmaa eli noin 560 kilometriä. Chálki on vuoristoinen ja sen korkein kohta on Merovígli (593 metriä). Chálki oli aikoinaan hedelmällinen saari, mutta saaren pohjaveteen pääsi merivettä, jonka vuoksi nykyisin saari on hyvin karu ja makea vesi joudutaan tuomaan säiliölaivoilla. Chálkin viljelysmaat ovat miltei olemattomat ja kasvikset joudutaankin tuomaan Ródokselta. Saaren rinteillä elää lampaita ja vuohia. pienoiskuva|vasen|Chálkin kylä eli Empório. === Hallinto ja kylät === Chálki kuuluu hallinnollisesti Chálkin kuntaan, johon kuuluu myös pienempiä lähisaaria. Saaren ainoa asutus on nykyisin pääkylä Chálkin kylä eli Empório (478 asukasta). Se on rakennettu Chálkin kaakkoisrannikolle amfiteatterin muotoon. Empórion tärkein nähtävyys on Ágios Nikólaoksen kirkko, jonka kellotorni on Dodekanesian korkein. Empórion sataman yläpuolella sijaitsee tuulimyllyjen raunioita. Aikaisemmin sisämaassa merirosvojen hyökkäyksiltä suojassa ollut entinen pääkylä Chorió eli Chóra on nykyisin autio. Chorióssa on aikoinaan asunut noin 4 000 asukasta. Chorióssa sijaitsee saaren antiikin ajan akropoliille eli linnavuorelle rakennettu johanniittalinna. Linnan alapuolella sijaitsee Panagían kirkko, jossa on säilynyt freskoja. == Historia == === Antiikki === Antiikin aikana saari tunnettiin nimimuodossa Khalke, Khalkeia tai Khalkia (lat. Chalce, Chalcia). Saarella oli aikoinaan kuparikaivoksia, joiden mukaan se sai luultavasti myös nimensä. Saarella tehtyjen kaivausten perusteella se koki kukoistuskauden vuosina 900–500 eaa. Saaren poliksen eli kaupunkivaltion Khalken kaupunkikeskus sijaitsi nykyisen Chorión kylän lähellä. pienoiskuva|vasen|Chálkin linna. === Myöhempi historia === Venetsia valloitti Chálkin 1200-luvulla. 1800-luvulla saarelaiset elättivät itsensä paljolti pesusienten sukelluksella ja myynnillä, mutta 1900-luvun alussa saari miltei autioitui chálkilaisten muutettua suurin joukoin Yhdysvaltain Floridaan etsimään uutta toimeentuloa. Italia valloitti Chálkin ja muun Dodekanesian Kastelórizoa lukuun ottamatta vuonna 1912. Osaksi Kreikkaa Chálki liitettiin vuonna 1948. == Lähteet == == Aiheesta muualla == *
The Power Station Years

The Power Station Years: The Unreleased Recordings on John Bongiovin kokoelma- albumi, joka sisältää ennenjulkaisemattomia kappaleita. Kappaleet on nauhoitettu 1980-luvun alkupuolella Power Station -studiolla New Yorkissa, jossa John työskenteli huoltomiehenä. Kappaleet on nauhoitettu ennen Bon Jovi -yhtyeen perustamista. Albumin merkittävin kappale on intrumentaaliversio kappaleesta ”Runaway”, jonka laulettu versio kipusi 39. sijalle Billboardin Hot 100 -listalla vuonna 1984. ==Kappalelista== # # # # # # # # # # # # # # # # # # # # Luokka:Vuoden 2001 kokoelma-albumit Luokka:Bon Jovin albumit
Kloramiini

Kloramiini eli Kloramiini-T on vesiliukoinen antiseptinen yhdiste, jota käytetään muun muassa desinfiointiin.https://www.ttl.fi/file- download/download/public/6517 Kloramiinia on käytetty jo pitkään desinfiointiaineena sairaaloissa. Se tehoaa mm. hepatiitti- ja hi- viruksiin.https://www.duodecimlehti.fi/duo50224 Toisin kuin tavallisempi natriumhypokloriitti, kloramiini on heikosti emäksinen, lähes hajuton eikä se ole voimakas valkaisuaine.https://www.sillasiisti.fi/sactiv-kloramiini-1l Kloramiinia käytetään myös orgaanisessa synteesissä reagenssina,https://doi.org/10.1021%2Fcr60311a005 missä se toimii elektrofiilisen kloorin lähteenähttps://doi.org/10.1016%2Fj.jscs.2021.101416 tai Sharplessin oksyaminaatiossa tosyyliamidiryhmän lähteenä.https://pubs.acs.org/doi/10.1021/jo00863a052 Yhdisteen kemiallinen kaava on C7H7ClNNaO2S ja rakennekaava CH3(C6H4)SO2NClNa.. Kidevedettömän kloramiini-T:n moolimassa on 227,64 g/mol ja CAS-numero 127-65-1. Se tunnetaan myös nimillä p-tolueenisulfoniklooriamidinatrium, p-toluolisulfonkloramidinatrium, N-natrium-N-kloori-p-toluolisulfonamidi, natrium-ptolueenisulfonkloramidi ja tosyyliklooriamidinatrium. Rakenteeltaan kloramiini on valkoista, kiteistä jauhetta, jonka haju muistuttaa klooria. Koostumus on pysyvä normaalilämpötilassa ja -paineessa. Aineen pH-arvo on 8–10 (50 g/l, 20 °C). Sen leimahduspiste on 192 °C, vesiliukoisuus 150 g/l. Vaikka kloramiini on mainittu eräissä lähteissä myrkyttömäksi, se on terveydelle haitallista nieltynä. Aine kehittää myös myrkyllisiä kaasuja sekoittuessaan happoihin sekä on syövyttävää joutuessaan iholle, silmiin tai limakalvoille. Kloramiinin hengittäminen voi myös aiheuttaa herkistymisreaktion. Vesiliukoisena aine liukenee veteen ja leviää vesien mukana ympäristöön. Kloramiinin on havaittu aiheuttavan ammattiastmaa ja -nuhaa.https://www.ttl.fi/file-download/download/public/6517 == Katso myös == *Kloramiini B eli natrium-N-klooribentseenisulfonamidi, C6H5ClNNaO2S, CAS- numero 127-52-6 ==Lähteet== == Aiheesta muualla == *PubChem: Chloramine-T *KEGG: Chloramine T Luokka:Amidit Luokka:Torjunta-aineet
I Hunt Alone

I Hunt Alone on Mustaschin ensimmäinen single albumilta Above All. Singlen toinen kappale "Kill You for Nothing" ei sisälly studioalbumiin. ==Kappaleet== # # == Aiheesta muualla == * Luokka:Mustaschin kappaleet Luokka:Vuoden 2002 kappaleet
Betset

Betset-yhtiöt on yksi Suomen suurimmista betonisten valmisosien valmistajista, toimitila-, teollisuus- ja asuntokohteissa sekä merkittävä toimija valmisbetonimarkkinoilla. Vuonna 1950 perustettu Betset on perheyritys. Betset panostaa toiminnan kehittämiseen sekä tarjoaa asiakkailleen monipuolisia mahdollisuuksia ja laadukkaita ratkaisuja. Ammattitaitoinen, motivoitunut ja sitoutunut henkilöstö on perheyrityksen yksi keskeinen menestystekijä. Suomessa tehtaat työllistävät yhteensä noin 625 henkilöä ja yhteenlaskettu vuotuinen liikevaihto on noin 125 miljoonaa euroa. Betset-yhtiöillä on kymmenen tehdasta Suomessa ja osakkuusyritys Virossa. Betset-yhtiöihin kuuluu Suomessa tehtaat Nurmijärvellä, Mikkelissä, Vierumäellä, Nummelassa, Turussa, Paraisilla, Kyyjärvellä, Hämeenlinnassa, Helsingissä ja Espoossa. Betset- yhtiöt osti BM Turku Oy:n liiketoiminnan ja liiketoimintasiirto tapahtui 1. helmikuuta 2019. Kauppaan kuului Turun ja Paraisten tehtaat, jotka työllistävät yhteensä 75 henkilöä ja joiden yhteenlaskettu liikevaihto tilikaudella 2018 oli noin 11 miljoonaa euroa. == Lähteet == Luokka:Suomalaiset rakennustuotevalmistajat Luokka:Suomalaiset perheyritykset Luokka:Rakentamisen tuotemerkit
Down in Black

Down in Black on Mustaschin toinen single albumilta Above All. Nimikkobiisin lisäksi levyltä löytyy kappaleen "Coomber" liveversio, jonka on nauhoittanut ruotsalainen P3-radiokanava. ==Kappaleet== # # == Aiheesta muualla == * Luokka:Vuoden 2002 kappaleet Luokka:Mustaschin kappaleet
Klooriamiini

Klooriamiini eli monoklooriamiini (NH2Cl) on kemiallinen yhdiste, jota käytetään muun muassa juomaveden desinfiointiin (klooridioksidin ohella). ==Lähteet== Luokka:Kloridit Luokka:Typpiyhdisteet
Black City

Black City on Mustaschin Ratsafari-albumilta julkaistu single, joka on julkaistu vuonna 2003. Nimikkobiisin lisäksi levy sisältää pidennetyn version kappaleesta "The Deadringer". ==Kappaleet== # # == Aiheesta muualla == * Luokka:Mustaschin kappaleet Luokka:Vuoden 2003 kappaleet
Dogwash

Dogwash on Mustaschin ensimmäinen single albumilta Powerhouse. ==Kappaleet== # # == Aiheesta muualla == * Luokka:Vuoden 2005 kappaleet Luokka:Mustaschin kappaleet
Archaeological Institute of America

Archaeological Institute of America (AIA, ) on pohjoisamerikkalainen yleishyödyllinen yhteisö, jonka tarkoituksena on arkeologian tukeminen ja arkeologisten kohteiden suojelu. Charles Eliot Norton perusti AIA:n 1879, kun hän kutsui kokoon kollegoitaan ja ystäviään perustamaan arkeologista järjestöä. Ensimmäisessä tapaamisessa oli paikalla 108 henkilöä. Norton valittiin järjestön ensimmäiseksi puheenjohtajaksi. AIA avustaa ensimmäisen kerran arkeologisia tutkimuksia vuonna 1880, kun se tulee Adolph Bandalieriä, joka tekee kaivauksia Yhdysvaltain luoteisosissa ja Meksikossa. Vuonna 1882 AIA perustaa Ateenaan arkeologisen instituutin, American School of Classical Studiesin. AIA:n julkaisema American Journal of Archaeology ilmestyy ensimmäisen kerran vuonna 1885. Järjestö pitää ensimmäisen vuosittaisen kokouksensa Connecticutin New Havenissa 1895. Järjestö perusti vuonna 1907 Santa Fehen tutkimuslaitoksen School for American Archaeologyn. Neljä vuotta myöhemmin AIA muutti päämajansa Washingtoniin, jossa se jakaa American Institute of Architectsin kanssa The Octagon Housen. Vuonna 1948 AIA julkaisi ensimmäisen numeron Archaeology-lehteä. Järjestö aloitti palkinto-ohjelmansa 1965, kun se palkitsi Carl Blegenin työstään arkeologian hyväksi. AIA siirtää vuonna 1983 päämajansa Bostonin yliopistoon. Toukokuussa 2008 AIA valitsi Indiana Jonesin näyttelijän Harrison Fordin johtokuntaansa. == Lähteet == == Aiheesta muualla == *Järjestön kotisivut Luokka:Arkeologiset instituutit Luokka:Yhdysvaltalaiset tiedeyhdistykset
I’m Alright

I’m Alright on Mustaschin toinen Powerhouse-albumilta julkaistu single. Levyn toinen kappale on julkaistu ainoastaan kyseisellä singlellä. ==Kappaleet== # # == Aiheesta muualla == * Luokka:Vuoden 2005 kappaleet Luokka:Mustaschin kappaleet
Double Nature

Double Nature on Mustaschin ensimmäinen Latest Version of the Truth -albumilta julkaistu single. ==Kappaleet== # # == Aiheesta muualla == * Luokka:Vuoden 2007 kappaleet Luokka:Mustaschin kappaleet
Bring Me Everyone

Bring Me Everyone on Mustaschin toinen Latest Version of the Truth -albumilta julkaistu single. ==Kappaleet== # # == Aiheesta muualla == * Bring Me Everyone discogs.com-sivustolla Luokka:Vuoden 2007 kappaleet Luokka:Mustaschin kappaleet
Spreading the Worst

Spreading the Worst on Mustaschin kolmas Latest Version of the Truth -albumilta julkaistu single. Singlen toinen kappale "Once a Liar" ei löydy studioalbumilta. ==Kappaleet== # # Luokka:Vuoden 2008 kappaleet Luokka:Mustaschin kappaleet
Tuomas Nieminen

Tuomas Nieminen (s. 16. syyskuuta 1981 Vaasa) on suomalainen pikaluistelija ja pikaluisteluvalmentaja. Urheilu-urallaan hän edusti Seinäjoen Urheilijoita. Nieminen kilpaili kolme kertaa sprinttereiden MM-kilpailuissa sijoittuen parhaimmillaan 24:nneksi Heerenveenissä 2008. Vancouverin olympialaisissa 2010 hän oli 500 metrillä 27:s. Maailmancupin kokonaispisteissä hän on sijoittunut 500 metrillä 29:nneksi kaudella 2007–2008. SM-kilpailuissa hän on saanut 500 metrillä hopeaa 2008, 2010 ja 2011, 1 000 metrillä hopeaa 2009, 2010 ja 2011 sekä pronssia 2006 ja 2008, 1 500 metrillä pronssia 2002 ja 2007 sekä sprinttereiden SM-kilpailuissa hopeaa 2007, 2008, 2010 ja 2011 ja pronssia 2006. Urheilu-uransa jälkeen Nieminen on toiminut valmentajana niin Suomen pikaluistelumaajoukkueessa kuin Puolan sprinttimaajoukkueessa. == Henkilökohtaiset ennätykset == Matka Aika Paikka Päivä 100 m 9,97 Changchun 6. joulukuuta 2008 500 m 35,21 Salt Lake City 12. joulukuuta 2009 1 000 m 1.09,53 Salt Lake City 13. joulukuuta 2009 1 500 m 1.50,92 Calgary 10. maaliskuuta 2004 == Lähteet == Luokka:Suomalaiset pikaluistelijat Luokka:Suomalaiset pikaluisteluvalmentajat Luokka:Vuonna 1981 syntyneet Luokka:Elävät henkilöt
Mine (Mustaschin single)

Mine on Mustaschin single, joka on julkaistu yhtyeen nimeä kantavalta studioalbumilta. ==Kappaleet== # # Luokka:Vuoden 2009 kappaleet Luokka:Mustaschin kappaleet
Archaeology

Archaeology on Archaeological Institute of America julkaisema arkeologiaa käsittelevä aikakauslehti, joka perustettiin 1948. Se ilmestyy kuusi kertaa vuodessa. Sen paperijulkaisu ja verkkolehti tavoittaa yli 200 000 säännöllistä lukijaa vuosittain (levikki vuonna 2010 255 227, lähde hävinnyt). Yhteensä lehdellä on lukijoita arviolta 750 000 ympäri maailman. == Lähteet == Luokka:Yhdysvaltalaiset tiedelehdet Luokka:Arkeologia
Singles A’s & B’s

Singles A’s & B’s on Mustaschin toinen kokoelma-albumi, joka on julkaistu vuonna 2009. Albumi koostuu yhtyeen singleistä. == Kappaleet == # # # # # # # # # # # # == Kokoonpano == * Ralf Gyllenhammar – laulu, kitarat * Hannes Hansson – kitara * Mats Johansson – basso * Mats Hansson – rummut & lyömäsoittimet == Aiheesta muualla == * Singles A’s & B’s discogs.com -sivustolla * Luokka:Vuoden 2009 kokoelma-albumit Luokka:Mustaschin albumit
Salme Kandolin

Salme Kandolin on suomalainen poliitikko. Hän oli Suomen Kansan Demokraattisen Liiton pääsihteeri vuosina 1988–1990 ja Vasemmistoliiton varapuheenjohtaja 1990–1992. Kandolin syntyi Pohjois-Karjalassa ja opiskeli Tampereella. Valmistuttuaan hän työskenteli opettajana Tampereen yliopistossa ja myöhemmin Oikeusministeriössä.Juha Pärssinen: SKDL Secretary Backs Diversity (Kansan Uutiset 23.5.1988) teoksessa JPRS West Europe Report 22.8.1988 U.S. Department of Commerce National Technical Information Service Kandolin meni mukaan kansandemokraattisen liikkeen toimintaan 1960-luvun lopulla. 1970-luvun alussa hän liittyi SKDL:n jäseneksi.Kauko Holopainen: Kuka Kandolin? (Suomen kuvalehti 21/1988) Kandolin lukeutui SKDL:n sosialisteihin. Keväällä 1988 Kandolin valittiin SKDL:n pääsihteeriksi Turun liittokokouksessa. Ennen valintaansa hän työskenteli seitsemän vuotta eduskunnan liikennevaliokunnan sihteerinä. Kandolin valittiin Vasemmistoliiton varapuheenjohtajaksi puolueen perustavassa kokouksessa 1990.Historia (Vasemmistoliitto 2010) Samana vuonna hän laati puolueen ohjelmallisen Kestävän kehityksen energiapolitiikka -asiakirjan.Kestävän kehityksen energiapolitiikka (Vasemmistoliitto 1990) Kandolin kannatti Suomen liittymistä Euroopan unioniin.EL-toimikunta vasemmistoliittoon Helsingin Sanomat 5.11.1993 Hän oli puoluesihteeri Matti Viialaisen läheinen tukija.Viialainen ehdottaa Sdp:lle yhteistä presidenttiehdokasta Helsingin Sanomat 10.1.1992; Pekka Vuoristo: Vasemmistoliiton valtuusto kääntyi Viialaista vastaan Helsingin Sanomat 1.12.1991 Tammikuun 1994 presidentinvaalissa Kandolin tuki SDP:n Martti Ahtisaarta, vaikka Vasemmistoliitolla oli omakin ehdokas.Kandolin erosi vasemmistoliitosta Helsingin Sanomat 15.9.1994 Maaliskuussa hänet valittiin Vasemmistoliiton ja SDP:n yhteistyötä edistäneen Silta-yhdistyksen hallitukseen.Taipale vetämään vasemmiston yhteistyöyhdistystä Helsingin Sanomat 2.3.1994 Kandolin erosi Vasemmistoliitosta syyskuussa 1994. 2000-luvulla Kandolin on toiminut ympäristövaliokunnan sihteerinä.Ympäristövaliokunnan pöytäkirja 6.5.2003 (Eduskunta) Kandolin on koulutukseltaan hallintotieteiden maisteri. ==Lähteet== Luokka:SKDL:n sosialistit Luokka:Suomen Kansan Demokraattisen Liiton pääsihteerit Luokka:Vasemmistoliiton poliitikot Luokka:Syntymävuosi puuttuu Luokka:Elävät henkilöt
M107 (sirpalekranaatti)

thumb|right|M107-sirpalekranaatteja. M107 on yhdysvaltalainen kenttätykistön 155 mm sirpalekranaatti. Kranaattia voidaan ampua NATO-standardin mukaisilla 155 mm kenttätykeillä. ==Kehitys== M107 on kehitetty aiemmasta 155 mm sirpalekranaatista mallia M102. M102 puolestaan suunniteltiin ranskalaisen 155 mm m/1917-haupitsin sirpalekranaatin pohjalta. Merkittävin ero M102:n ja M107:n välillä on se, että M107:n johtorengas on leveämpi. Kranaatti modifioitiin vuonna 1944 herätesytyttimille sopivaksi poraamalla räjähdyspanoksen yläosasta pieni määrä räjähdysainetta pois. Porauksen tuoma lisätila ei ole enää nykyisten herätesytyttimien aiempaa pienemmän koon takia tarpeellinen. Tämän takia poraukseen on asetettu 136 gramman TNT-lisäpanos. ==Ominaisuudet== Kranaatin ontto teräksinen runko on ladattu joko TNT:llä tai heksotolilla. Maalausmerkinnät on tehty keltaisella värillä. Sytytintilassa on kuljetusta varten teräksinen nostorengas, joka kierretään irti ja korvataan sytyttimellä ennen kranaatin ampumista. Kranaatin kokonaispaino on 43,2 kg, josta räjähdysainetäytteen osuus on 15 %. Kranaatti ladataan erillään ruutipanoksesta. Räjähtäessään kranaatti tuottaa noin 1950 sirpaletta. ==Tekniset tiedot== * Paino ampumakunnossa: 43,88 kg * Räjähdyspanos: ** Heksotolilla ladattuna: 6,985 kg sekä 0,136 kg TNT-lisäpanos. ** TNT:llä: 6,62 kg sekä 0,136 kg TNT-lisäpanos. * Pituus (ilman sytytintä): 605,3 mm * Rungon halkaisija: 154,89 mm * Johtorenkaan halkaisija: 157,98 mm * Sytyttimet (lisäpanoksella varustetuille kranaateille): ** Kärki-iskusytytin M51A5, M728-sarja, M557, M572, M739, M564, M577, M582, M732 * Sytyttimet (ilman lisäpanosta oleville kranaateille): ** M728 * Valmistaja: American Ordnance LLC ja Scranton Army Ammunition Plant Luokka:Tykistöammukset Luokka:Yhdysvaltain asevoimien kalusto